วิจารณ์ภาพยนต์ : Blood Diamond
ภาพยนต์เรื่อง Blood Diamond ซึ่งลีโอนาโด ดีคาปรีโอ สวมบทบาทเป็นชาวแอฟริกันผิวขาวผู้ลักลอบค้าเพชร ซึ่งจากการแสดงเรื่องนี้ทำให้เขาได้รับเ
เป็นเรื่องราวเกี่ยวกับแหล่งผลิตเพชรของโลก ซึ่งก็คือทวีปแอฟริกา ประเทศอย่างเช่นแองโกล่า ไอเวอรี่ โคสท์ เซียร่า เลโอน คองโก และบอสวานามีเหมืองเพชร โดยใช้คนไปร่อนหาเพชรตามลำแม่น้ำ ดารานำแสดงในเรื่องนี้คือ ลีโอนาโด ดีคาปรีโอ ส่วนดาราหญิงเคยได้ตุ๊กตาทองจากเรื่อง A Beautiful Mind คือเจนนิเฟอร์ คอนนาลี และจิมอน ออนซู ซึ่งเป็นคนผิวดำที่มีรูปร่างสง่างาม เรื่อง Blood Diamond เป็นเรื่องที่เกิดขึ้นในเซียร่า เลโอน โดยพื้นฐานแล้ว ที่เซียร่า เลโอนมีเหมืองเพชร มีคนที่ไปขุดหาเพชรแล้วเจอ แต่เกิดกบฏขึ้นด้วยในเวลาเดียวกัน ฝ่ายกบฏไปบังคับข่มขู่ชาวบ้านให้มาร่อนหาเพชรให้กลุ่มของตน แล้วนำเพชรไปขายเพื่อซื้ออาวุธเพื่อมาต่อสู้กับรัฐบาล จึงได้ชื่อว่า Blood Diamond แต่ในอีกด้านหนึ่ง ผู้ที่อยู่ในวงการเพชร หรือบริษัทใหญ่ๆ อย่างเช่นเดอเบีย นอกจากจะมีเหมืองของตัวเองแล้วยังรับซื้อเพชรจากที่อื่นด้วย เพื่อที่จะได้คุมปริมาณเพชร เพราะถ้ามาขายกันตามใจชอบ ราคาเพชรก็จะลดลง จึงซื้อเพชรเล่านั้นมาเก็บไว้ในด้านหนึ่ง เพราะฉะนั้นจึงมีคนในอัฟริกาที่เป็นนักแสวงโชคหรือทหารรับจ้าง ซึ่งเติบโตในแอฟริกามีทั้งผิวขาวและผิวดำ เนื่องจากเคยเป็นทหารรับจ้างมาก่อนจึงทำให้มีความสามารถในการต่อสู้ และเป็นนักลักลอบขนเพชรไปด้วยมนเวลาเดียวกัน พระเอกในเรื่องนี้ คือลีโอนาโด ดีคาปริโอ เล่นเป็นคนแอฟริกันผิวขาวชาวซิมบับเวย์ เป็นผู้ลักลอบนำเพชรจากเซียร่า เลโอนออกไปไลบีเรีย ส่วนจิมอน ออนซู เล่นเป็นคนหาปลา เป็นชาวบ้านอยู่ในเซียร่า เลโอน มีลูกสี่คน ครอบครัวยากจน แต่ลูกชายเรียนหนังสือเก่ง เขามีความใฝ่ฝันว่าวันหนึ่งลูกชายจะได้เป็นหมอ เมื่อกบฏเข้ามาในหมู่บ้าน จิมอนถูกจับตัวไปร่อนหาเพชร แล้วเจอเพชรเม็ดใหญ่สีชมพูราว 100 กะรัต จากนั้นเขานำไปซ่อน แต่พวกทหารฝ่ายกบฏรู้ว่าคนคนนี้มีเพชรจึงไม่ฆ่าทิ้ง เมื่อเขาถูกจับเข้าคุก พระเอกคือ ลีโอนาโดจึงรู้เรื่องนี้เข้าโดยบังเอิญ ในเรื่องนี้เจนนิเฟอร์ คอนนาลีเล่นเป็นนักข่าวที่ชอบไปยังสถานที่ที่มีปัญหารุนแรงเพื่อที่จะเขียนข่าว เดินทางมาที่เซียร่า เลโอนเพื่อเปิดโปงเรื่องอุตสาหกรรมเพชร หนังเรื่องนี้เซตเรื่องเอาไว้ให้เป็นเรื่องชีวิตคนที่เราเห็น แต่ในการถ่ายทำการแสดงเป็นจริง เหมือนกับเรื่องโฮเทล ระวันด้า ซึ่งมีการฆ่า มีความตะกละ ความโลภ อย่างไม่มีพรมแดน และไม่มีจุดจำกัด